**Pályázati felhívás**

Fiatalok helyben maradását támogató ösztönző rendszer

Tass Község Önkormányzata

EFOP-1.5.3-16-2017-00072

PÁLYÁZATOK BEÉRKEZÉSÉNEK A HATÁRIDEJE:

**2019.07.26.**

1.**Általános információk/célkitűzések**

Tass Község Önkormányzatának "Humán szolgáltatások fejlesztése a kunszentmiklósi járásban" című pályázata közel 52 millió Ft támogatásban részesült. Ebből az összegből 4.230.000 Ft-ot különít el jelen felhívás megvalósítására.

A pályázat célja, hogy olyan feltételek biztosítását tegye lehetővé a vidéki térségekben, hogy a fiatalok számára (18 - 30 éves korosztály) reális alternatívává váljon a helyben maradás, illetve az oda költözés, ezáltal a vidék népességmegtartó ereje és versenyképessége javuljon.  Tass Község Önkormányzata évek óta igyekszik olyan társadalmi - gazdasági közeg megteremtésére, amely hozzájárul a település népességmegtartó erejéhez. Jelen pályázat megvalósítása a helyi adottságokat, lehetőségeket elemezve jelentősen hozzájárulhat a fenti célok eléréséhez.

**Tass Község Önkormányzata az EFOP-1.5.3-16-2017-00072 pályázathoz kapcsolódóan felhívást tesz közzé (továbbiakban: Felhívás) a "Fiatalok helyben maradását támogató ösztönző rendszer" elnyerésére.**

2.**A pályázók köre**

Jelen Felhívás keretében támogatásban részesülhet az a pályázó, aki az alábbi feltételeknek együttesen megfelel:

       -        2019.07.26. napjáig a 18. életévét már igen, de 30. életévét még nem töltötte be;

       -        magyar állampolgár;

 -      Tass Község közigazgatási területén állandó vagy ideiglenes lakhellyel rendelkezik és a településen életvitelszerűen tartózkodik.

Egyéb korlátozó feltétel (ek):

       -        Támogatást az önkormányzat vezető tisztségviselői, az önkormányzati képviselőtestület tagjai, valamint fentiek PTK szerinti közeli hozzátartozói nem kaphatják.

       -        Egy háztartásban csak egy támogatott személy lehet.

- Más ösztöndíjban nem részesül, erről nyilatkozik.

3.        **A támogatásban részesülő pályázók kötelezettségei**

A támogatásban részesülő pályázónak vállalnia kell, hogy

       -        a támogatás folyósítását követő 1 év időtartamig nem költözik el Tassról (Tass Község közigazgatási területén állandó vagy ideiglenes lakhellyel rendelkezik, és a településen életvitelszerűen tartózkodik);

       -        a közösség érdekében társadalmi munkát végez, amely a Községi könyvtár és a Faluház és/ vagy a helyi civil szervezetek (Települési civil szervezetek jegyzéke a 1.sz. Mellékletben található) és/vagy az EFOP-1.5.3-16-2017-00072 pályázathoz kapcsolódó rendezvények előkészítésében, utó munkálataiban való részvételt foglalja magába (sport, egészségfejlesztő, kulturális rendezvények) az ösztönző támogatás 6 hónapja alatt, összesen 18 óra mennyiségben;

    -        a pályázati űrlapon megjelölt adatainak esetleges változásáról az önkormányzatot 15 napon belül értesíti;

       -               -        ESZA-kérdőív kitöltése.

Az a pályázó, aki a fenti kötelezettségeinek a támogatási szerződésben (a sikeres pályázatot benyújtókkal az Önkormányzat támogatási szerződést köt) meghatározott kötelezettségeinek nem tesz eleget, további támogatásra nem jogosult és a korábban folyósított támogatás összegét a jegybanki alapkamattal növelten köteles az erre okot adó körülmény bekövetkeztétől számított 30 napon belül visszafizetni Tass Község Önkormányzata bankszámlájára.

4.        **A támogatás formája, mértéke, folyósítása és forrása**

A támogatás formája vissza nem térítendő támogatás.

A támogatás 100%-os támogatási intenzitású.

A támogatás összege: bruttó 47.000-Ft/hó/fő, 6 hónapon keresztül.

Támogatási időszak: 2019.08.01 - 2020.01.31.

Az elnyert támogatás havi rendszerességgel kerül kiutalásra a pályázó folyószámlájára. A támogatás személyi jövedelemadó fizetési kötelezettséget von maga után, amelyet a kifizető levon és járulékát megfizeti.

A támogatás forrását az EFOP-1.5.3-16-2017-00072 kódszámú " Humán szolgáltatások fejlesztése a kunszentmiklósi járásban " című európai uniós projekt biztosítja.

A jelen felhívásra összesen 4.230.000,- Ft áll rendelkezésre a keretösszeg kimerítéséig, legfeljebb 15 fő pályázó támogatására.

5.        **A pályázat benyújtása**

A pályázatot egy eredeti példányban, zárt borítékban - személyesen vagy postai úton (ajánlott küldeményként) - a megadott űrlapon kell benyújtani a hozzá tartozó nyilatkozatokkal, igazolásokkal együtt úgy, hogy az 2019.07.26. napjáig beérkezzen az alábbi címre:

**Tass Község Önkormányzata** **6098 Tass Széchenyi út 48.**

*Kérjük, a borítékra írja rá: "Fiatalok helyben maradását támogató ösztönző rendszer".*

A benyújtott pályázatnak tartalmaznia kell:

* **Pályázati űrlapot**
* **Adatkezelési hozzájáruló nyilatkozat**
* **Összeférhetetlenségi nyilatkozatot**
* **Nyilatkozat más ösztöndíjról**
* **Nyilatkozat háztartásról**
* **A pályázó lakcímkártyájának másolata**
* **Eltartottak esetén a gyermekek lakcímkártyájának fénymásolata**
* **Munkáltatói igazolás munkaviszony meglétéről** (Foglalkoztatást igazoló dokumentum másolata)
* **Bizonyítvány fénymásolata hiányszakma igazolására**

A pályázati dokumentáció személyesen a Polgármesteri hivatalban vagy elektronikusan a [www.tass.hu](http://www.tass.hu) honlapon érhető el.

A benyújtott pályázat a fent meghatározott kötelező nyilatkozatokkal együtt érvényes.

Hiánypótlás valamennyi benyújtandó dokumentummal kapcsolatban egy alkalommal megengedett. A hiánypótlási felhívásnak a kiértesítéstől számított 4 napon belül köteles eleget tenni a pályázó, ennek hiányában a pályázat formai hibásnak minősül és elutasításra kerül.

A határidőn túl benyújtott pályázatok nem kerülnek elbírálásra, azokat a pályázat kiírója kizárja, és erről írásban értesíti a pályázót.

6.        **A pályázat elbírálása**

A beérkező pályázatokat az Önkormányzat erre a feladatra kijelölt Bizottsága megvizsgálja, rangsorolja. A végső döntést 2019.07.30. napjáig hozzák meg.

Az ösztönző rendszer elbírálása során előnyt jelent, ha a pályázó az alábbi tényezők vonatkozásában érintett, illetve az alábbiakat vállalja:

|  |  |
| --- | --- |
| **ELŐNYT JELENTŐ SZEMPONT** | **VONATKOZÓ PONTSZÁM** |
| A közösség érdekében társadalmi munkát vállal, a kötelezően előírt 18 óra mértéken túl további 5 órát önkormányzati rendezvényen. | **3 pont** |
| Pályakezdő  | **3 pont** |
| Lakóhelye és munkahelye között legalább 30 km-t ingázik (lakcím - munkavégzés helye közötti távolság)  | **5 pont** |
| Helyben dolgozik vagy helyben vállalkozói/ őstermelői tevékenységet végez. | **10pont** |
| Legalább 5 éves folyamatos munkaviszonnyal rendelkezik. | **10 pont** |
|

|  |
| --- |
| *Szakmára vonatkozó pontszámok:(amennyiben több igaz az állítások közül, abban az esetben csak  a* ***magasabb pontszám*** *kerül beszámításra az értékelés során)*  |
|  |

 |  |
| Közalkalmazotti, köztisztviselői aktív jogviszonya van | **3 pont** |
| Támogatott hiány szakmában dolgozik (lásd 2. számú melléklet) | **5 pont** |
| Pontegyezőség esetén az alábbiak kerülnek beszámításra: |  |
| 1 vagy 2 gyermeket nevel (közös háztartásban)  | **3 pont** |
| 3 vagy több gyermeket nevel (közös háztartásban)  | **5 pont** |

Az ösztöndíj elbírálása a jogosultsági és a rangsorolási szempontok alapján történik a fenti pontozás alapján.

A kihirdetett döntés végleges, ellene fellebbezésnek helye nincs. A támogatásban részesülő pályázókkal Tass Község Önkormányzata a döntését követően támogatási szerződést köt.

1. **Értesítés a pályázati döntésről**

A Bíráló bizottság a meghozott döntéséről 2019. július 31-ig postai úton megküldött levélben értesíti a pályázókat.

8.        **Adatkezelés és adatnyilvánosság**

A pályázat benyújtásával a pályázó büntetőjogi felelősséget vállal azért, hogy beküldött adatai a valóságnak megfelelnek. A pályázó tudomásul veszi, hogy amennyiben nem a valóságnak megfelelő adatokat tüntet fel, a pályázata kizárható, a megítélt támogatás visszavonható és az esetlegesen folyósított összegek azok kamataival visszatérítendőek (a visszafizetési kötelezettség a kötelem megsértésének első dátumára esik, a kamat mértéke: mindenkori jegybanki alapkamat).

A pályázó a pályázat benyújtásával hozzájárul ahhoz, hogy a benyújtott pályázatában megjelölt személyes adatait a pályázatot értékelő, a döntést előkészítő és döntéshozó személyek megismerjék, a pályázattal kapcsolatos feladataik ellátása során kezeljék, valamint ahhoz, hogy a támogatás elnyerése esetén nevüket és a támogatás összegét az önkormányzat nyilvánosságra hozza.

9.**Kapcsolattartás**

A pályázati időszakban a pályázati felhívással és annak mellékleteivel kapcsolatos kérdéseikkel a **palyazat@tass.hu** email címen vagy a **06 76 536 204/21-es melléken Reinhardt Attiláné** pályázati ügyintézőtől kérhetnek segítséget.

Személyes egyeztetésre ügyfélfogadási időben, előre egyeztetett időpontban a Tassi Polgármesteri Hivatal épületében van mód.

Ügyfélfogadási rend az ösztönző rendszer vonatkozásában:

|  |  |  |
| --- | --- | --- |
| **Nap** | **Délelőtt** | **Délután** |
| **Hétfő** | **9:00 - 12:00** | **13:00 - 16:00** |
| **Kedd** | **9:00 - 12:00** | - |
| **Szerda** | **9:00 - 12:00** | **13:00 - 15:00** |
| **Csütörtök** |  **-** | **-** |
| **Péntek** | **9:00 - 12:00** | **-** |

**SIKERES PÁLYÁZÁST KÍVÁNUNK!**

*Németh Gábor polgármester*

MELLÉKLETEK:

-  Pályázati űrlap

1. számú melléklet - Civilszervezetek listája

2.        számú melléklet - Támogatott hiányszakmák listája

# 3. számú melléklet - Közösségi és társadalmi szolgálati napló

- Adatkezelési hozzájáruló nyilatkozat

-Nyilatkozat más ösztöndíjról

-Nyilatkozat háztartásról

-Nyilatkozat összeférhetetlenségről

- Rendezvény előkészítés kimutatás